recursal/SuperWikiNEXT-32B huggingface dataset:
**வச்ரபோகா அருவி** (Vajrapoha Falls) என்பது இந்தியாவின் கர்நாடகாவின் பெல்காம் மாவட்டத்தில் ஜம்போதி கிராமத்திலிருந்து தென்மேற்கு திசையில் 8.5 கிலோமீட்டர் (5.3 மைல்) என்ற மலை வனப்பகுதியில் அமைந்துள்ள ஒரு அருவியாகும். உயரமான மலையடிவாரத்தில் கவாலி மற்றும் சாப்போலி கிராமத்திற்கு இடையில், 200 மீட்டர் (660 அடி) வரை விழும் அழகிய அருவியில் பாயும் மாண்டோவி நதி, மழைக்காலத்திற்குப் பிறகு சிறப்பாகக் காணப்படுகிறது  மேலும், மழைக்காலத்திற்குப் பிறகும் (சூன்-அக்டோபர்) சிறப்பாகக் காணப்படுகின்றன.  இந்த அருவி பெல்காமுக்கு தென்மேற்கே 1.5 மணி நேரம் பயண தூரத்தில் உள்ளது. 

காவோலி, ஹேமதாகா, ஜம்போதி, கனகும்பி, மற்றும் தலவாடே கிராமங்களுக்கு அருகிலுள்ள நீரோடைகளால் மண்டோவி ஆறு (மகாதாய் ஆறு என்றும் அழைக்கப்படுகிறது) நீராதரங்களை பெறுகிறது. மேற்குத் தொடர்ச்சி மலையில் அமைந்திருக்கும் இப்பிரதேசத்தில் ஆண்டுக்கு 3,800 முதல் 5,700 மில்லிமீட்டர் (150 முதல் 220 அங்குலம்) வரை மழை பெய்கிறது. கோடை மாதங்களில் (மார்ச்-மே) நீரின் அளவு குறைவாக இருக்கும்.

மேற்கோள்கள்
-----------

1. ↑  Kerkar, Rajendra P. Vajrapoya, a gorgeous waterfall in the Western ghats. பரணிடப்பட்டது 2011-09-04 at the வந்தவழி இயந்திரம் The Times of India. Bennett, Coleman & Co. Ltd. April 30, 2009. Retrieved 2011-11-11.
2. 1 2  The Hermitage Guest House in the Western Ghats பரணிடப்பட்டது 2011-11-05 at the வந்தவழி இயந்திரம் The Hermitage Guest House. Retrieved 2011-11-12.
3. ↑  Directions from Belgaum, Karnataka, India to Vajrapoha Water Falls, Karnataka, India Google maps. Retrieved 2011-11-11.

வெளி இணைப்புகள்
---------------

* The Mahaday (Mandovi) River in Karnataka, lovely area photos, including the Vajrapoha Falls.
* Tracing a hidden waterfall
* Diamond droplets and rainbow screens
* Photos
* [*தொடர்பிழந்த இணைப்பு*]
மாங்காய் பானம்
புதினா மாங்காய் பானம்
**மாங்காய் பானம்** ஒரு  புகழ்பெற்ற இந்திய பானம் ஆகும். பச்சை மாம்பழம் மற்றும் மஞ்சள் நிற மாம்பழம் சேர்ப்பதால் இதன் நிறம் வெளிர் பச்சை நிறமாக உள்ளது. இந்திய கோடை வெப்பத்தை தணிக்கும் ஆரோக்கியமான பானம். பெரும்பாலான சந்தர்ப்பங்களில், புதினா இலைகள் சேர்க்கப்படும் பொழுது இது அடர் பச்சை நிறத்தில் இருக்கும்.

பச்சை மாம்பழத்தில் பெக்டின்  உள்ளது, இது படிப்படியாக  சிறுநீரக கற்களை குறைத்து விடுகிறது. பழுக்காத மாம்பழத்தில் ஆக்ஸாலிக், சிட்ரிக் மற்றும் மாலிக் அமிலங்கள் உள்ளதால் புளிக்கிறது.

மாங்காய் பானம், மாங்காய், இனிப்பு மற்றும் மசாலா பொருள்கள் சேர்த்து தயாரிப்பதால் கோடையில் அதிகப்படியான வியர்வை காரணமாக ஏற்படும் தாகம் தணித்து மற்றும் சோடியம் குளோரைடு மற்றும் இரும்புச்சத்து இழப்பையையும் தடுக்கிறது. வட இந்தியாவில் இரைப்பை கோளாறுகள் சரிசெய்ய இதை பயன்படுத்துகிறார்கள். வைட்டமின் பி1 மற்றும் பி2, நியாசின், மற்றும் வைட்டமின் சி க்கு இது ஒரு நல்ல ஆதாரமாக உள்ளது. இந்திய கலாச்சாரத்தில் இது ஓர் தெம்பு தரும் பானமாக  நம்பப்படுகிறது. காச நோய், இரத்தசோகை, காலரா மற்றும் வயிற்றுக்கடுப்பு ஆகியவற்றிற்கெதிரா இது உள்ளது.

மேற்கோள்கள்
-----------

1. ↑  "Aam Panna/Jhora Recipe" இம் மூலத்தில் இருந்து 2021-12-21 அன்று. பரணிடப்பட்டது.. .
2. ↑  Narayanan, Vidhu (2010). "Chapter 11: Circulation and Excretion in Animals". *Longman Active Science*. Pearson. பக். 147. பன்னாட்டுத் தரப்புத்தக எண்:978-81-317-2841-3.
**சாலினி சிங்** (Shalini Singh) ஓர் இந்தியப் பத்திரிகையாளர் ஆவார். இவர், தில்லியில் *தி வீக்லியின்* முதன்மை நிருபராக இருந்தார். பாலினம் மற்றும் பெண்கள் பிரச்சினைகள், கலைகள் மற்றும் கலாச்சாரம் ஆகியவற்றை மையமாகக் கொண்ட பல செய்தி அம்சங்கள் மற்றும் சமூகப் போக்குகள் குறித்தும் எழுதினார்.  2010 ஆம் ஆண்டு அறிவியல் மற்றும் சுற்றுச்சூழல் கூட்டுறவு மையத்தில், கோவாவில்  சட்டவிரோதச் சுரங்கம் மற்றும் திட்டமிடப்படாத சுற்றுலாவால் ஏற்பட்ட அழிவுகளை வெளிக்கொண்டுவந்தார்.

இவர் *கவுண்டர்மீடியா* அறக்கட்டளையின் நிறுவன உறுப்பினர் மற்றும் கிராமப்புற இந்தியாவின் மக்கள் காப்பகத்தில் தொடர்ந்து பங்களிப்பவராவார். 

2017-2018 ஆம் ஆண்டிற்கான ஆர்வர்டு பல்கலைக்கழகத்தில் பத்திரிகைக்கான நீமன் அறக்கட்டளையின் உறுப்பினராக இருந்தார்.

விருதுகள்
---------

சுற்றுச்சூழல் பிரச்சினைகள் குறித்த இவரது பணிக்காக 2013 இல் தி இந்தியன் எக்ஸ்பிரசின் ராம்நாத் கோயங்கா விருதையும்  மற்றும் 2011 இல் *தி ஸ்டேட்ஸ்மேன்* வழங்கிய முதல் குசுரோ இரானி பரிசையும் பெற்றார்

குறிப்புகள்
-----------

1. ↑  "Author: Shalani Singh".
2. ↑  Singh, Shalini (10 June 2014). "Is India's Sunshine State Gouging Itself Out?".
3. ↑  . `{{cite web}}`: Missing or empty `|title=` (help)
4. ↑  . `{{cite web}}`: Missing or empty `|title=` (help)
5. ↑  "Hindustan Times journalists win Ramnath Goenka award". *Hindustan Times*. 24 July 2013.
6. ↑  "IE correspondent wins first prize for rural reporting". *The Indian Express*. 17 September 2011.
**சிவாஜிராவ் பாட்டீல் நிலங்கேகர்** *(Shivajirao Patil Nilangekar)* (9 பிப்ரவரி 1931 - 5 ஆகஸ்ட் 2020) மகாராட்டிராவின் முதலமைச்சராக பணியாற்றிய இந்திய தேசிய காங்கிரசு கட்சியின் தலைவர் ஆவார்.

ஜூன் 1985 முதல் மார்ச் 1986 வரை முதலமைச்சராக இருந்தார். இவரது ஆட்சிதான் அனைத்து முதல்வர்களிலும் மிகக் குறுகியதாக இருந்தது (காவற்பொறுப்பு முதல்வர் பி கே சாவந்த் தவிர).  தனது மகள் மற்றும் அவரது தோழிக்கு உதவுவதற்காக முதுகலை நோய் நாட்டவியல் தேர்வில் மோசடி செய்ததாக பம்பாய் உயர்நீதிமன்றம் இவருக்கு எதிராகக் கண்டித்ததை அடுத்து இவர் பதவி விலகினார்.  

இவரது மருமகள் ரூபாதாய் பாட்டீல் நிலங்கேகர் 2004 முதல் 2009 வரை பாரதிய ஜனதா கட்சி சார்பில் லாத்தூர் மக்களவைத் தொகுதியைப் பிரதிநிதித்துவப்படுத்தினார்.

கல்விசார் நடவடிக்கைகள்
----------------------

நீலங்கேகர் 1968 இல் மகாராட்டிரா கல்வி அறக்கட்டளையை நிறுவினார். இவரது கல்விச் சங்கத்தின் கீழ் நான்கு மூத்த கல்லூரிகள், பன்னிரண்டு உயர்நிலைப் பள்ளிகள் மற்றும் பதினைந்து தொடக்கப் பள்ளிகள் நிறுவப்பட்டன. மகாராட்டிரா மருந்தியல் கல்லூரி, நீலங்கா, 1984- ஆம் ஆண்டில் நிறுவப்பட்டது. மகாராட்டிரா பாலி. (மருந்தியல் பட்டயப்படிப்பு) நிறுவனம், நீலங்கா அரசு உதவி பெறும் நிறுவனம், 1981 - ஆம் ஆண்டில் தொடங்கப்பட்டது, அதைத் தொடர்ந்து 1983-ஆம் ஆண்டில் மகாராட்டிரா பொறியியல் கல்லூரியும் தொடங்கப்பட்டது. இவரது ஆர்வங்களில் வாசிப்பு, பாரம்பரிய இசை, கைப்பந்து மற்றும் மேசை வரிப்பந்தாட்டம் ஆகியவை அடங்கும். இவர் நீலாங்காவில் பிறந்தார்.

இறப்பு
------

சிவாஜிராவ் 5 ஆகஸ்ட் 2020 அன்று, இந்தியாவில் COVID-19 தொற்றுநோய்களின் போது கோவிட்-19 தொடர்பான சிக்கல்கள் காரணமாக தனது 89 வயதில் இறந்தார்.

மேற்கோள்கள்
-----------

1. ↑  Shivajirao Nilangekar Patil History
2. ↑  "Maharashtra: Former CM Shivajirao Patil Nilangekar dead". *The Times of India*. 5 August 2020.. பார்த்த நாள்: 10 March 2021.
3. ↑  "Fraud in MD exam results committed 'at the behest' of CM Shivajirao Patil-Niangekar: Court". 31 March 1986.. பார்த்த நாள்: 10 March 2021.

வெளி இணைப்புகள்
---------------

* மகாராஷ்டிரா பொறியியல் கல்லூரி நீலங்கா

|
|  |
| முன்னர்**{{{before}}}** | **{{{title}}}** | பின்னர்**{{{after}}}** |

வார்ப்புரு:Chief Ministers of Maharashtra
இதே பெயரில் 2010 இல் வெளிவந்த திரைப்படம் பற்றி அறிய, பார்க்க: பலே பாண்டியா (2010 திரைப்படம்)

***பலே பாண்டியா*** 1962 ஆம் ஆண்டு வெளிவந்த தமிழ்த் திரைப்படமாகும். பி. ஆர். பந்துலு இயக்கத்தில் வெளிவந்த இத்திரைப்படத்தில் சிவாஜி கணேசன், எம். ஆர். ராதா மற்றும் பலர் நடித்திருந்தனர்.

கதைச் சுருக்கம்
---------------

இளைஞனான பாண்டியன் அண்ணியின் கொடுமை தாளாமல் தற்கொலைக்கு முயல்கிறான். அவனை கபாலி காப்பாற்றுகிறான். இன்சூரன்ஸ் பணத்துக்காக வேண்டி கபாலியும் மருதுவும் சேர்ந்து பாண்டியனை துன்புறுத்துகின்றனர். பாண்டியனைக் கொன்றுவிட்டு இன்சூரன்ஸ் பணத்தை தாங்கள் அடைய முயற்சிக்கின்றனர். அவர்களிடமிருந்து பாண்டியன் தப்பித்து விடுகிறான். பாண்டியனும் பணக்கார வியாபாரி அமிர்தலிங்கத்தின் மகள் கீதாவும் காதலிக்கின்றனர்.

மேற்கோள்கள்
-----------

1. ↑  "Bale Pandiya (1962) - Movie Reviews, Videos, Wallpapers, Photos, Cast & Crew, Story & Synopsis on". Popcorn.oneindia.in. 1962-05-26.. பார்த்த நாள்: 2012-03-05.
2. ↑  "A doyen among actors". Chennai, India: Hindu.com. 1928-10-01.. பார்த்த நாள்: 2012-03-05.

வெளி இணைப்புகள்
---------------

* இணையதள திரைப்பட தரவுத்தளத்தில் *பலே பாண்டியா*
* பலே பாண்டியா - தமிழிசை பரணிடப்பட்டது 2015-07-13 at the வந்தவழி இயந்திரம்
British mathematicianவார்ப்புரு:SHORTDESC:British mathematician

**டேவிட் ஜான் ஆச்செசன்**(*David John Acheson*) ( பிறப்பு 1946) என்பவர் ஆக்சுபோர்டில் உள்ள ஜீசசுக் கல்லூரியில் பிரிட்டிசு பயன்பாடு கணிதவியலாளர் ஆவார். இவர் ஐகேடு பள்ளியில் பள்ளிப் படிப்பையும் இலண்டன் கிங்சு கல்லூரியில் கணிதம் மற்றும் இயற்பியல் பிரிவில் 1967 ல் இளங்கலை பட்டம் பயின்றார். மேலும் கிழக்கு ஏஞ்சலியா பல்கலைக்கழகத்தில் 1971 ல் முனைவர் பட்டம் பெற்றார். .1977 ஆம் ஆண்டு ஆக்சுபோர்டு ஜீசசுக் கல்லூரியில் கணித விரிவுரையாளராக நியமிக்கப்பட்டார் மற்றும் 2008 ல் கூட்டு முயற்சியில் பன்னாட்டு ஆசிரியராக ஆனார். இவர் கணிதக் கூட்டமைப்பின் தலைவராக 2010 முதல் 2011 வரை பணியாற்றினார்.இவருக்கு 2013 ஆம் ஆண்டில் கிழக்கு ஏஞ்சலியா பல்கலைக்கழகத்தில் அறிவியலில் முனைவர் பட்டம் வழங்கப்பட்டது. ஆரம்ப காலங்களில் வேளாண்மை. புவியமைப்பியல், வான் இயற்பியலில் பாய்ம இயக்கவியல் பற்றிய ஆய்வுகளில் ஈடுபட்டிருந்தார். இவரது ஆய்வு 1972 ஆம் ஆண்டின் தொடக்கத்தில் கண்டுபிடிக்கப்பட்ட காந்தப் புலத்தில் 'இயற்பியல் புலச் சரிவு' நிலையற்ற தன்மை சுழலும் திரவம் பற்றியதாகும். 1976 ஆம் ஆண்டில் நிலையான அமைப்பில் அலை மேல் பிரதிபலிப்பு (I.e பிரதிபலிப்பு குணகமானது ஒன்றை விட அதிகமாக இருக்கும்) என்பது இவரது கண்டுபிடிப்புகளில் முதல் உதாரணமாகும்.

மேற்கோள்கள்
-----------

1. ↑  "Dr David Acheson". ஜீசசு கல்லூரி ஆக்சுபோர்டு. .
2. ↑  "David Acheson". ஜீசசு கல்லூரி ,ஆக்சுபோர்டு. .
3. ↑  "UEA to honour notable alumni at its 50th anniversary graduation". University of East Anglia. .
4. ↑  "About David Acheson". .
வேமுரி சாரதாம்பா
**வேமுரி சாரதாம்பா** (*Vemuri Saradamba*) (1881-1899) என்பவர் 19 ஆம் நூற்றாண்டின் ஒரு இந்தியக் குழந்தை மேதை ஆவார். இவர் ஒரு கவிஞர், இசைக்கலைஞர், *வீணை* வாசிப்பவர் மற்றும் கலைஞரும் ஆவார். ஒரு பெண் குழந்தைக்கு அடிப்படைக் கல்வியைக் கூடக் கொடுப்பது விரும்பத்தகாததென்று நினைத்த சமூகத்தில் இசை, நடனம் போன்ற நுண்கலைகளைக் கற்றுக் கொடுப்பது கடும் பாவமெனக் கருதிய உயர் சாதிக் குடும்பங்களில் ஒரு பதின்பருவப் பெண்ணாக, தனது 19 வருட வாழ்க்கையின் குறுகிய காலத்தில், பெண் முன்னேற்றத்திற்குத் தன்னை முன்மாதிரியாகக் கொண்டவர் ஆவார்.

வாழ்க்கை மற்றும் கல்வி
----------------------

சாதாம்பா ஒரு தெலுங்கு பிராமண குடும்பத்தில் சமூக சீர்திருத்தவாதி, பன்முக மேதை, அறிஞர் மகாகவி தாசு ஸ்ரீராமுலு (1846-1908) மற்றும் ஜானகம்மா ஆகியோருக்கு ஆறு மகன்களுக்குப் பிறகு ஒரே மகளாகப் பிறந்தார். இவர் இந்தியாவின் ஆந்திரப் பிரதேசத்தின் கிருஷ்ணா மாவட்டத்தில் உள்ள அல்லுரு அக்ரஹாரம் என்ற கிராமத்தில் (முடினப்பள்ளி மண்டலம்) பிறந்தார். கவிதை எழுதும் திறமையையும், இசையின் மீதான காதலையும் இவர் தனது தந்தையிடமிருந்து பெற்றார். இவரது திறமை மற்றும் அறிவுத் தாகத்தை உணர்ந்த ஸ்ரீராமுலு, சமூகத்தின் விமர்சனங்களுக்கும் கண்டனங்களுக்கும் எதிராக சிறுவயதிலிருந்தே சமசுகிருதத்தையும் இசையையும் கற்பித்தார். குறுகிய காலத்தில் வீணை வாசிப்பதில் நிபுணத்துவம் பெற்ற இவர், தொலைதூர இடங்களில் பொதுக் கச்சேரிகளை நடத்தினார். இவர் 1888 ஆம் ஆண்டில் வேமுரி ராமச்சந்திர ராவை மணந்தார். துர்காம்பா என்ற மகளும் பார்த்தசாரதி என்ற மகனும் இருந்தனர். நுண்கலைகளில் இரசனை இல்லாததால், இவர் கணவர் அல்லது மாமியார், மாமனார் ஆகியோரிடமிருந்து ஊக்கமோ ஆதரவோ பெறவில்லை.

இசை மற்றும் இலக்கியம்
---------------------

சிறுவயதில் சாரதாம்பாவுக்கு இசை மற்றும் இலக்கியத்தின் மீது தீராத தாகம் இருந்தது. ஆறு வயதிலேயே மெல்லிசையாகப் பாடும் திறன் பெற்ற அவர், தனது 11வது வயதில் கவிதைகளை எழுதத் தொடங்கினார். இவர் கிருஷ்ணருடன் நாக்னஜிதியின் தெய்வீக திருமணத்தின் கதையான "நாக்னஜிதி பரிணயம்" என்ற கவிதையின் கவிஞராக அங்கீகரிக்கப்பட்டார். அறிஞர்கள் இவரது படைப்பை பிரபந்தம் என்று பாராட்டினர். மேலும் இவரது பாணி 15 ஆம் நூற்றாண்டின் சிறந்த கவிஞரான ' அதுகுரி மொல்லாவைப் போல ஈர்க்கக்கூடியதாக இருந்தது.  திருமணத்திற்குப் பிறகு, இந்தத் தடைகள் இருந்தபோதிலும், இவர் தனது எழுத்துக்களைத் தொடர்ந்தார். பெண்களின் பாகுபாடு, ஒடுக்குமுறை மற்றும் இவரது காலப் பிரச்சனைகள் குறித்து பல கட்டுரைகள் மற்றும் கவிதைகளை எழுதினார். அவை "ஞான பத்திரிகா" மற்றும் "ஞானோதய பத்திரிகா" இதழ்களில் வெளியிடப்பட்டன. இவர் தனது கவிதைகளை கடவுளின் மகிமைக்காக அர்ப்பணித்தார். இவர் 100 கவிதைகள் கொண்ட, "மாதவ சதகமு" ஒரு படைப்பை எழுதினார். பெண்கள் தங்கள் நலனுக்காக தங்கள் பெண்களுக்கு கல்வி கற்பதற்கு மக்களுக்கு நல்ல புத்தியைக் கொடுக்க கிருஷ்ணரிடம் பிரார்த்தனை செய்யும் பரிதாபகரமான நிலையை சித்தரித்தார். 

1899 ஆம் ஆண்டு டிசம்பர் 26 ஆம் தேதி தனது மகனைப் பெற்ற பிறகு இவர் 19 வயதில் இறந்தார்

மேற்கோள்கள்
-----------

1. 1 2 3 4 5  Atchuta Rao, Dasu (July–September 2015). "Vemuri Saradamba: Champion of Girl’s Education" (in English). *Triveni* **84** (3): 6–8.
**ஒலிவியா கியோபாசா** ([ɔˈli.vja kjɔwˈba.sa]; பிறப்பு: 26 ஏப்ரல் 2000)  என்பவர் ஒரு போலந்து நாட்டினை சேர்ந்த சதுரங்க விளையாட்டு வீராங்கனை ஆவார். இவர் 10 வயதுக்குட்பட்ட பெண்கள் ஐரோப்பிய இளைஞர்கள் சதுரங்கம் போட்டியில் இவர் ஜெயித்தார். 14 வயதுக்குட்பட்ட பெண்கள் உலக இளைஞர் சதுரங்க போட்டியில் பங்கு பெற்று வென்றார்.

வாழ்க்கை
--------

2016 இல் கியோபாசாக்கு பன்னாட்டு பெண் மாஸ்டர் என்ற பட்டத்தை பன்னாட்டு சதுரங்கக் கூட்டமைப்பு இவருக்கு வழங்கியது. 

ஆகத்து 2021 இல், கியோபாசா பெண்களின் ஐரோப்பிய தனி சதுரங்க போட்டியில் இவர் மூன்றாவது இடத்தைப் பிடித்தார். பின்பு பன்னாட்டு சதுரங்க மாஸ்டர் (International Master) பட்டத்திற்கான குறித்த முதல் தகுதியைப் பெற்றார். அக்டோபரில் போல்ஸ்கி எக்ஸ்ட்ராலிகா போட்டி நடந்த போது இவர் இரண்டாவது பன்னாட்டு சதுரங்க மாஸ்டர் தகுதியைப் பெற்றார். 

கியோலாபாசா 44 ஆவது சதுரங்க ஒலிம்பியாட்டில் போலாந்து நாட்டின் சார்பாக விளையாடினார். இவர் தனது முதல் ஒன்பது ஆட்டங்களில் வெற்றி பெற்றார். இவர் 11 சுற்றுகளில் 9.5 வெற்றி எண்களுடன் போட்டியை நிறைவு செய்தார்.

அவர் தனது மூன்றாவது மற்றும் இறுதி பன்னாட்டு சதுரங்க மாஸ்டர் தகுதியைப் பெற்றார். இவர் பெண்களுக்கான போட்டியில் சிறந்த தனி வீராங்கனையாக திகழ்ந்தார். கியோபாசா பன்னாட்டு சதுரங்க மாஸ்டர் வைசாலி இரமேசுபாபுவை தோற்கடித்துள்ளார். உக்ரைன் நாட்டை சேர்ந்த அன்னா உசேனினா எதிரான கடைசிச் சதுரங்க சுற்றில் மட்டும் இவர் தோல்வியடைந்தார்.

மேற்கோள்கள்
-----------

1. ↑  Di Felice, Gino (2017), *Chess International Titleholders: 1950–2016*, McFarland, p. 161, ISBN 978-1-4766-7132-1
2. ↑  Di Felice, Gino (2017), *Chess International Titleholders: 1950–2016*, McFarland, p. 161, ISBN 978-1-4766-7132-1
3. ↑  "Oliwia Kiolbasa Title Norms: International Master (IM)". .
4. ↑  Karmarkar, Amit. "Chess Olympiad: Oliwia makes it 8/8, Poland in medal contention".
5. ↑  "The perfect result: 6 out of 6 in Chennai".
**மதனகாமராஜன் கதை** (Madanakamaraja Katha) தென்னிந்திய நாட்டார் கதைகளுள் ஒன்று. இது தமிழில் மதனகாமராஜன் கதை என்றும், தெலுங்கில் *மதனகாமராஜ கதாலு* என்றும் அழைக்கப்படுகிறது. இது தென்னிந்தியாவில் சொல்லப்பட்ட கதைகளின் தொகுப்பாகும். இவற்றில் சில கதைகள் இலங்கையிலும் பிரபலமாக உள்ளது.

கதை
---

இதன் கதைகள் ஆயிரத்தொரு இரவுகள் நூலில் சொல்லப்பட்ட கதைகளைப் போன்று நேரத்தைப் போக்குவதற்காக சொல்லப்பட்ட கதைகளை உள்ளடக்கியது. இளவரசனான மதனகாமராஜன் ஒரு ஓவியத்தில் இருந்த இரண்டு பெண்களைப் பார்த்து அவர்களின் மீது காதல் கொள்கிறான். தனது நண்பனான அமைச்சரின் மகனை அழைத்து, அந்த இரண்டு பெண்களையும் கண்டுபிடிக்குமாறு அறிவுறுத்தினான். அதில் ஒரு பெண்ணை தேர்ந்தெடுத்து தான் திருமணம் செய்ய போவதாகவும், மற்றொரு பெண்ணை அமைச்சரின் மகன் திருமணம் செய்து கொள்ளுமாறும் கூறுகிறான். அமைச்சரின் மகன் புறப்பட்டுச் சென்று இரண்டு பெண்களையும் கண்டுபிடித்து, அரண்மனைக்கு அழைத்து வருகிறான். அரண்மனை நோக்கி வரும்போது, அவர்களில் யார் தனது மனைவியாக இருப்பார் என்று தெரியாததால் அரண்மனையை அடையும் காலத்தை நீட்டிப்பதற்காக அவர்களுக்குப் பல கதைகளைச் சொல்வதன்மூலமாக காலம் தாழ்த்துகிறான். அவ்வாறு அவனால் கூறப்பட்டதாகக் கருதப்படும் கதைகள் அடங்கியதே இத்தொகுப்பு. இது தமிழில் 1848 மற்றும் 1855ஆம் ஆண்டில் வெளியானது. இதனை நடேச சாஸ்திரி என்பவர் "திராவிட இரவுகள்" என்ற பெயரில் 1886ஆம் ஆண்டில் ஆங்கிலத்தில் மொழிபெயர்த்தார். இந்த மொழிபெயர்ப்பில் மொத்தம் பன்னிரெண்டு கதைகள் உள்ளன.

இது நாட்டார் கதைகளில் முக்கியமானதாக இருந்தது என்றபொழுதிலும், தமிழ் இலக்கியக் பண்பாட்டில் பெரிய தாக்கத்தையும் ஏற்படுத்தவில்லை. இந்தக் கதையினை அடிப்படையாகக் கொண்டு 1941ஆம் ஆண்டு மதனகாமராஜன் என்ற திரைப்படம் வெளியானது.

மேற்கோள்கள்
-----------

1. ↑  
Golla Narayanaswami Reddy (1988), *The influence of English on Telugu literature, 1800-1950: with reference to translations and adaptations*, Professor G.N. Reddy Sixtieth Birthday Felicitation Committee
2. ↑  Charles Philip Brown; Golla Narayanaswami Reddy; Bangorey (1978), *Literary autobiography of C.P. Brown*, Sri Venkateswara University
3. ↑  Henry Parker (1997), *Village folk-tales of Ceylon* (reprint ed.), Asian Educational Services, ISBN 978-81-206-1164-1
4. ↑  Henry Parker (1977), *Village folk-tales of Ceylon, Volume 2* (reprint ed.), Ayer Publishing, ISBN 978-0-405-10113-7
5. ↑  Henry Parker (1914), *Village folk-tales of Ceylon, Volume 3*, Luzac & Co.
6. ↑  East India Company Library (1851), *A catalogue of the library of the Hon. East-India company: Supplement*, Printed by J. & H. Cox, p. 119
7. ↑  M. Manuel (1978), M. Manuel; K. Ayyappapanicker (eds.), *English and India: essays presented to Professor Samuel Mathai on his seventieth birthday*, Macmillan
8. ↑  Folklore Society (Great Britain) (1887), *The Folk-lore journal, Volume 5*, Published for the Folk-lore Society, by Elliot Stock, p. 171
9. ↑  Stuart Blackburn (2006), *Print, folklore, and nationalism in colonial South India*, Orient Blackswan, p. 203, ISBN 978-81-7824-149-4

வெளி இணைப்புகள்
---------------

* S. M. Natesa Sastri (1886), *The Dravidian night entertainments: being a translation of Madanakamarajankadai*, Excelsior Press
வத்திகான் நகரில் உள்ள வத்திக்கான் வானொலியின் தலைமை அலுவலகம் மற்றும் வானலைக் கொடிமரம்
**வத்திக்கான் வானொலி** (இத்தாலியம்: **Radio Vaticana**) என்பது திருப்பீடம் மற்றும் வத்திக்கான் நகரின் அதிகாரப்பூர்வ ஒலிபரப்பு நிலையம் ஆகும்.

அமைப்பு
-------

இது வத்திக்கான் நகர நாட்டுக்குள் அமைந்திருக்கின்றது. வானொலியை வடிவமைத்த மார்க்கோனியால் அமைக்கப்பட்டு, திருத்தந்தை பதினொன்றாம் பயஸால் 1931ம் ஆண்டு பிப்ரவரி 12ம் தேதி தொடங்கி வைக்கப்பட்டது. இவ்வானொலி இயேசு சபையினரால் நடத்தப்படுகின்றது.

ஒலிபரப்பு சேவை
--------------

இது, தற்சமயம் 47 மொழிகளில் பண்பலை, செயற்கைக்கோள் மற்றும் இணையம் மூலமாக தனது சேவைகளை வழங்குகின்றது. இதில் 200க்கும் மேற்பட்டோர் 61 நாடுகளில் பணிபுரிகின்றனர். இயேசு சபையைச் சார்ந்த அருள்தந்தை பெதரிக்கோ லொம்பார்தி சே.ச. 2005ம் ஆண்டு நவம்பர் 5ம் தேதியிலிருந்து வத்திக்கான் வானொலி இயக்குனராக இருக்கிறார். வத்திக்கான் வானொலி, உலகின் மறைமாவட்டங்கள் அல்லது ஆயர்கள் பேரவைகளுக்கு வானொலி ஒலிபரப்புத் துறையில் ஆலோசனைகளையும் ஒத்துழைப்பையும் வழங்குகிறது. 

இரண்டாம் உலகப் போரின்போது நாட்சி ஜெர்மனியின் வதைப்போர் முகாம்களைக் கண்டித்து முதன் முதலாகச் செய்திகளை ஒலிபரப்பியது வத்திக்கான் வானொலி ஆகும். மேலும் போரின்போது நேச நாடுகளுக்கு செய்தி அறியும் வழியாக இவ்வானொலி விளங்கியது. குடும்பங்கள் போர்க்கைதிகளைத் தொடர்புகொள்வதற்கு உதவியாக தகவல் அலுவலகம் ஒன்றையும் வானொலி நிறுவியது. 1940 க்கும் 1946 ஆம் ஆண்டுக்கும் இடைப்பட்ட காலத்தில் 12 இலட்சத்து நாற்பதாயிரத்துக்கு(12,40,000) அதிகமான உதவித்தகவல்கள் ஒலிபரப்பப்பட்டன.

தமிழ் ஒலிபரப்பு
---------------

1965ம் ஆண்டு தமிழ் ஒலிபரப்பை இது துவக்கியது. வத்திக்கான் வானொலியின் தமிழ் ஒலிபரப்பை சிற்றலையிலும், இணையத்திலும் கேட்கலாம். சிற்றலை ஒலிபரப்பு: இந்திய நேரம் 20.20 - 20.40 (20 நிமிடங்கள்) - 15110 கி.ஹேட்ஸ்

* இணையத்தில் இங்கே கேட்கலாம்.

மேற்கோள்கள்
-----------

1. 1 2  "வத்திக்கான் வானொலி - எம்மைப் பற்றி". Archived from the original on 2014-02-19. Retrieved 2014-03-08.
2. ↑  Vatican Radio frequency updates
**சிறீபதி பண்டிதராத்யுலா கோதண்டபாணி** (*Sripati Panditharadhyula Kodandapani*) தெலுங்குத் திரைப்படங்களில் இந்திய இசை இயக்குநராகவும் பின்னணி பாடகராகவும் இருந்தார். *பண்டந்தி காப்பரம்* (1972) என்றத் திரைப்படத்தில், "இதிகோ தேவுடு சேசினா பொம்மா" என்ற மறக்கமுடியாத என்ற தத்துவப் பாடலுக்கு குரல் கொடுத்திருந்தார். மொத்தம் 101 படங்களுக்கு இசை இயக்கியுள்ளார். 

பிரபல பின்னணி பாடகர் எஸ்.பி.பாலசுப்பிரமணியத்தை தான் இசையமைத்த *ஸ்ரீ ஸ்ரீ ஸ்ரீ மரியாத ராமண்ணா* (1967) திரைப்படத்தில் இந்திய திரைப்பட உலகிற்கு அறிமுகப்படுத்தினார்.

வாழ்க்கை
--------

இவர் தனது குழந்தைப் பருவத்தை குண்டூரில் கழித்தார். இவர் பாடல்களையும் கவிதைகளையும் பாடுவதோடு ஆர்மோனியம் வாசிப்பதையும் கற்றுக்கொண்டார். அடெப்பள்ளி இராமராவ் 1953இல் நா இல்லு என்ற படத்தில் குழுப் பாடலில் பாட ஒரு வாய்ப்பு அளித்தார். எஸ். தட்சிணாமூர்த்தியுடன் ஆர்மோனியக் கலைஞராகப் பணியாற்றினார். இவர் 1955ஆம் ஆண்டு "சந்தானம்" திரைப்படத்தில் தனிப் பாடகராக பாடினார். மூத்த இசை இயக்குனர் கே. வி. மகாதேவனின் கீழ் ஐந்து ஆண்டுகள் பணியாற்றினார்.

நடிகர் பத்மநாபம் நடத்திவந்த 'ரேகா முரளி ஆர்ட்ஸ்' என்ற நாடக நிறுவனத்தில் இசையமைப்பாளராக இருந்தார். *கன்ன கொடுக்கு* (1961) திரைப்படத்தில் முதன்முறையாக இசை இயக்குநராக அறிமுகமானார். தொடர்ந்து *பதண்டி முந்துகு* (1962), *மஞ்சி ரோஜுலொச்சாய்*, *பங்காரு திம்மராஜு*, *தோட்டலோ பிள்ளா கோட்டலோ ராணி*, *லொகுட்டு பெருமமல்லக்கேருகா* (1966) போன்ற பல படங்களில் பணியாற்ற ஆரம்பித்தார். .

இறப்பு
------

இவர் ஏப்ரல் 5, 1974 அன்று தனது 42 வயதில் இறந்தார்.

மேற்கோள்கள்
-----------

1. ↑
2. ↑

வெளி இணைப்புகள்
---------------

* ஐ.எம்.டி.பி இணையத்தளத்தில் எஸ். பி. கோதண்டபாணி

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* Europeana

 |
**வேலூர் தொழில்நுட்ப பல்கலைக்கழகம்** அல்லது வி.ஐ.டி பல்கலைக்கழகம் (VIT University) தமிழ் நாட்டில் உள்ள வேலூர் மாவட்டத்தில் அமைந்துள்ள பல்கலைக்கழகம் ஆகும். இப்பல்கலைக்கழகத்தை தோற்றுவித்து,அதன் வேந்தராகவும் இருந்து வருபவர் திரு.ஜி.விசுவநாதன் ஆவார். 1984ல் துவங்கிய இக்கல்லூரி, 2000 வரை சென்னை பல்கலைக்கழகத்தின் கீழ் செயல்பட்டு வந்தது பின்னர் 2001 இல் நிகர்நிலை பல்கலைக்கழகமாக உயர்வு கண்டது. செப்டம்பர் 2006ல் **வி.ஐ.டி பல்கலைக்கழகம்** என்று பெயர் மாற்றப்பட்டது.

வரலாறு
------

வி.ஐ.டி. பல்கலைக்கழகம் 1984 இல் *வேலூர் இன்ஜீனியரிங் கல்லூரி* என்ற பெயரில் தொடங்கப்பட்டது. பின்னர், 2001 இல் நிகர்நிலைப் பல்கலைக்கழகமாக அறிவிக்கப்பட்டதும் *வேலூர் இன்ஸ்டிட்யூட் ஆஃப் டெக்னாலஜி* என்றானது. அதன் பின்னர், 2006 இல் *யுனிவர்சிடி கிரென்ஸ் கமிஷெனின்* படி வி.ஐ.டி பல்கலைக்கழகம் என பெயர் மாற்றம் அடைந்தது.[1] மாபெரும் புகழ் பெற்று விளங்கும் இப்பல்கலைகழகம் சமீபத்தில் **இந்தியா டுடே** பத்திரிக்கையால் நடத்தப்பட்ட *இந்தியாவின் சிறந்த பொறியியல் கல்லூரிகள்* என்ற கருத்து கணிப்பில் **10வது இடம்** பெற்றது.

இப்பல்கலைகழகத்தில் 18 இளங்கலை பாடபிரிவுகளும், 32 முதுகலை பாடபிரிவுகளும் உள்ளன.அது மட்டுமன்றி ஆராய்ச்சி சார்ந்த பல்வேறு பாடபிரிவுகளும் உள்ளன. இங்கு சுமார் 12,250 மாணவ, மாணவியர் கல்வி கற்கின்றனர்.

கல்லூரி வாழ்க்கை
----------------

வி.ஐ.டி. பல்கலைக்கழகத்தில் 8 கல்வி பாடப்பிரிவுகள் உள்ளன. விளையாட்டு, கல்வி, கலை என அனைத்து துறைகளிலும் மாணவர்களுக்கு ஊக்கம் அளிக்கப்படுகிறது. கல்வி பயிலும் போதே எண்ணற்ற மாணவர்கள் தலைசிறந்த மென்பொருள் நிறுவனங்களில் பணி பெறும் வாய்ப்படைகிறார்கள்.

ரிவேரா
------

வி.ஐ.டி. பல்கலைக்கழகத்தில் 4 நாட்கள் நடைபெரும் கலை நிகழ்ச்சி ரிவேரா என அழைக்கப்படுகிறது. இவ்விழாவில் பங்குபெற பல கல்லூரிகளில் இருந்து மாணவர்கள் ஆர்வத்துடன் வருகின்றனர். ரிவேராவின் போது எண்ணற்ற விளையாட்டு, நடனம், பாட்டு, எழுத்து, இசை மற்றும் புதிர் போட்டிகள் நடைபெறும். திரை பிறபலங்கள் பலர் வருகை தருவது இவ்விழாவின் மற்றோரு சிறப்பாகும்.

கல்லூரி கட்டிட அமைப்பு, வசதிகள்
-------------------------------

வி.ஐ.டி. பல்கலைக்கழகத்தில் மாணவர்களுக்கு தேவையான எல்லா வசதிகளும் உள்ளன. ஒவ்வொரு துறைக்கும் தனித்தனி கட்டிடம் ஒதுக்கப்பட்டு வகுப்புகள் நடைபெறுகின்றன.
இவைத் தவிர, மாணவர்களுக்கென 13 விடுதிகளும், மாணவிகளுக்கென 4 விடுதிகளும் செயல்பட்டு வருகின்றன. அனைத்து விடுதிகளிலும் விளையாட்டு மைதனங்கள் மற்றும் நீச்சல் குள வசதிகள் செய்யப்பட்டு உள்ளது.

இதைத் தவிர, ஆண்டுதோறும் பல வழிகளில் மாணவர்களின் நன்மைக்காக பல திட்டங்கள் நடைமுறை படுத்தப்பட்டு வருகின்றது.

வெளி இணைப்புகள்
---------------

* www.vit பல்கலைக்கழக இணைப்பு - (ஆங்கில மொழியில்)
**கனடிய உள்நாட்டு செவிலியர்கள் சங்கம்** (*Canadian Indigenous Nurses Association*) என்பது கனடா நாட்டில் செயல்படும் ஓர் அரசு சாரா, இலாப நோக்கற்ற அமைப்பாகும். கனடிய செவிலியர் சங்கத்துடன் இச்சங்கம் குழுவாக இணைந்துள்ளது. கனடிய உள்நாட்டு செவிலியர்கள் சங்கம் கனடாவில் உள்ள பழங்குடியின மக்களுக்கான ஒரே தொழில்முறை செவிலிய அமைப்பாகும். முன்னதாக இது கனடாவின் பழங்குடி செவிலியர் சங்கம் என்ற பெயரால் அறியப்பட்டது. ஆன் தாமசு கலாகன்,என்ற பழங்குடி கனடிய செவிலியர் பழங்குடி செவிலியர் சங்கத்தின் உருவாக்கத்தில் ஈடுபட்டார். மேலும் சங்கம் இவருக்கு 2014 ஆம் ஆண்டில் வாழ்நாள் சாதனையாளர் விருதை வழங்கியது.

மேற்கோள்கள்
-----------

1. ↑  Mary Jane Logan McCallum; Adele Perry (2018). *Structures of Indifference: An Indigenous Life and Death in a Canadian City*. University of Manitoba Press. பக். 58. பன்னாட்டுத் தரப்புத்தக எண்:978-0-88755-571-8. .
2. ↑  *Degrees*, Spring/Summer 2015, p. 9

புற இணைப்புகள்
--------------

* Official website

விக்கிமீடியா பொதுவகத்தில்,  
 ***கனடிய உள்நாட்டு செவிலியர்கள் சங்கம்***   
என்பதின் ஊடகங்கள் உள்ளன.
**அய்மே ஆர்கண்ட்** (*Aimé Argand*, ஜூலை 5, 1750 - அக்டோபர் 14, 1803) சுவிட்சர்லாந்து நாட்டைச் சேர்ந்த ஒரு இயற்பியலாளரும், வேதியியலாளரும் ஆவார். இவர் எண்ணெய் விளக்கின் வடிவமைப்பைப் பெருமளவு மேம்படுத்தினார். இவர் புதிதாக வடிவமைத்த எண்ணெய் விளக்கு இவரது பெயரைத் தழுவி ஆர்கண்ட் விளக்கு என அழைக்கப்பட்டது.

இவரது முழுப்பெயர், பிரான்சுவா பியேர் அமி ஆர்கண்ட். இவர் சுவிட்சர்லாந்தில் உள்ள ஜெனீவாவில் 10 பிள்ளைகளுள் ஒன்பதாவதாகப் பிறந்தார். இவரது தந்தையார் ஒரு கைக் கடிகாரம் செய்பவர். *அய்மே ஆர்கண்ட்* ஒரு மதகுரு ஆகவேண்டும் என அவரது தந்தையார் விரும்பினார். ஆனால் இவருக்கு அறிவியல் மீதே அதிக ஆர்வம் இருந்தது. இதனால், புகழ் பெற்ற தாவரவியலாளரும், காலநிலையியலாளருமான ஹோராஸ்-பெனடிக்ட் டி சோசுரே என்பவரிடம் மாணவராகச் சேர்ந்தார். இவர் தனது இருபதுகளின் பிற்பகுதியில் பாரிசில் இருந்தபோது காலநிலையியல் தொடர்பான பல கட்டுரைகளை வெளியிட்டுள்ளார். பின்னர் இவர் வேதியியல் ஆசிரியராகப் பணியேற்றுக் கொண்டார். வைனிலிருந்து பிராந்தி தயாரிக்கும் முறையை மேம்படுத்திய இவர் தனது சகோதரருடன் இணைந்து வடிசாலை ஒன்றை அமைத்தார்.

ஆர்கண்டு விளக்கின் விளக்கப்படம். 

விக்கிமீடியா பொதுவகத்தில்,  
 ***அய்மே ஆர்கண்ட்***   
என்பதின் ஊடகங்கள் உள்ளன.

மேற்கோள்கள்
-----------

1. ↑  Wolfe, John J. *Brandy, Balloons, & Lamps: Ami Argand, 1750-1803* (Southern Illinois University Press, 1999). ISBN 0-8093-2278-1
2. ↑  அய்மே ஆர்கண்ட், வத்திக்கான் வானொலி
திரிவேணி சங்கமத்தில் இறையன்பர்கள்**திரிவேணி சங்கமம்** எனும் வடமொழிச் சொல்லுக்கு மூன்று ஆறுகள் கூடுமிடம் என்று பொருள். 

அலகாபாத்தில் உள்ள திரிவேணி சங்கமம் எனுமிடத்தில் கங்கை, யமுனை ஆறுகளுடன் கட்புலனாகாத சரசுவதி ஆறும் வந்து கலப்பதாக நம்பப்படுகிறது. 12 ஆண்டுகளுக்கு ஒரு முறை இந்த இடத்தில் கும்பமேளா நிகழ்த்தப்படுகிறது. மகாத்மா காந்தி உட்படப் பல இந்தியத் தலைவர்களின் அஸ்தி இங்கு கரைக்கப்பட்டுள்ளது.

புனிதக்குளியல்
--------------

கரையிலிருந்து படகில் பக்தர்களை அழைத்துச் செல்கின்றார்கள். கங்கையும், யமுனையும் கூடுமிடத்தில் ஆங்காங்கு படகுகளை நிற்கவைத்து பக்தர்களை இறங்கி புனித நீராடும்படி கூறுகிறார்கள். நின்று நீராடும் அளவு நீர் குறைவாக சில இடங்களில் உள்ளது. சில படகுக்காரர்கள் படகுகளுக்கிடையில் கயிற்றினைக் கட்டி அதனைப் பிடித்துக்கொண்டு பக்தர்களை சங்கமிக்கும் இடம் எனப்படும இடத்தில் இறங்கச்சொல்லி புனித நீராட வைக்கிறார்கள். அவரவர் விருப்பத்திற்கேற்ப புனிதக்குளியலில் ஈடுபடுகிறார்கள். படகுகளில் பக்தர்கள் ஒவ்வொரு குழுவாக ஏறிச்சென்று சங்கமிக்கும் இடத்திற்குச் சென்று வருகின்றனர். படகுகளில் பக்தர்கள் ஏறிச் செல்லும் போதும் பின்னர் புனித நீராடிவிட்டுத் திரும்பி வரும் போதும் காணும் காட்சிகள் மனதிற்கு ரம்மியமாக உள்ளன.

படத்தொகுப்பு
------------

* 
* 
* 
* 
* 
*

வெளி இணைப்புகள்
---------------

* சுற்றுலா இன்பம் திரிவேணி சங்கமம், தினமணி வலைப்பூ பரணிடப்பட்டது 2013-12-22 at the வந்தவழி இயந்திரம்
* தினமலர் கோயில்கள்
* தினமலர் கோயில்கள்
* திரிவேணி சங்கமம் (கங்கா, யமுனா, சரஸ்வதி)
* ஜ.பாக்கியவதி, அலகாபாத் முதல் ரிஷிகேஷ் வரை, தினமணி, 7.12.2014
ல் உருவப்படம், c. 1880
**மகாராணி குமான் சானு மன்மோகினி தேவி (Maharani Khuman Chanu Manmohini Devi)** திரிபுராவின் வீர் சந்திர மாணிக்கியாவை திருமணம் செய்து கொண்டதன் மூலம் மூன்றாவது மகாராணி மனைவி ஆவார். இவர் சமகால அரச புகைப்படக் கலைஞராக இருந்தார். மகாராஜாவுடன் சேர்ந்து தன்னை பல புகைப்படங்கள் எடுத்துள்ளார்.  மேலும் புகைப்படக் கலையில் தேர்ச்சி பெற்ற முதல் இந்தியப் பெண்மணியாகக் கருதப்பட்டார்.

சுயசரிதை
--------

 1880 இல் மகாராஜாவுடன் மனமோகினி தேவியின் புகைப்படம், இந்தியாவில் ஒரு இணையின் முதல் சுய புகைப்படமாகும்.
இவர் மகாராஜா வீர் சந்திர மாணிக்கியாவின் முதல் மனைவி ராணி நிங்தெம் சானு பானுமதியின் மருமகள் ஆவார். தனது 13 வயதில் மகாராஜாவை மணந்தார். மத் சௌமுகானியில் உள்ள நிலத்தை மகாராஜா தன் பங்காகக் கொடுத்தார். தற்போது திரிபுராவில் உள்ள இஸ்கான் கோவிலுக்கு அருகில் ஒரு கோவிலையும் 'மண்டபத்தையும்' நிறுவினார். 

தனது கணவரின் வழிகாட்டுதலின் கீழ் அரச புகைப்படக் கலைஞரானார். மேலும் அரண்மனையில் புகைப்படக் கண்காட்சிகளையும் ஏற்பாடு செய்தார். அங்கு இவர்களின் புகைப்படங்கள் காட்சிப்படுத்தப்பட்டன. இந்தியாவின் புகைப்படச் சங்கத்தின் - மே 1890 இதழ் இவர்களின் புகைப்படங்களை "அகர்தலா அரண்மனையின் கேமரா கிளப்" என்ற தலைப்பில் வெளியிட்டது. மன்மோகினி இந்தியாவின் முதல் பெண் புகைப்படக் கலைஞராகக் கருதப்படுகிறார்.

சான்றுகள்
---------

1. ↑  Sinha, Gayatri (7 September 2019). "Maharaja Ram Singh II of Jaipur was a radical pioneer of photography" (in en-IN). *The Hindu*. .
2. ↑  Bureau (12 April 2018). "DID YOU KNOW India's 1st female photographer was probably from Northeast India!" (in en). *The Northeast Today*. .
3. ↑  "A Woman In 19th Century Bengal Paved The Way For The First Female Photographers In India" (in en). *homegrown.co.in*. 11 December 2019. .
4. ↑  "Did you know Kolkata produced the first professional female photographer of India?". *Get Bengal*. 8 December 2019. .
5. ↑  Kumar, K. G. Pramod (in en). *Posing for Posterity: Royal Indian Portraits*. .
6. ↑  Singha, Memchaton (31 August 2014) (in en). *Matrimonial Alliances between the Royal Houses of Tripura and Manipur in the Days of Monarchy*. Social Science Research Network. .
7. ↑  Sengupta, Debjani (1988). "Zenana Studio: Early Women Photographers of Bengal, from Taking Pictures: The Practice of Photography by Bengalis, by Siddhartha Ghosh". *The Trans-Asia Photography Review* **4** (2). பன்னாட்டுத் தர தொடர் எண்:2158-2025. .
திவான் பகதூர் **சர் காசர்கோடு பதனாசெட்டி இலட்சுமண ராவ்** (15 திசம்பர் 1887 -?) சென்னை உயர்நீதிமன்றத்தின் நீதிபதியாக பணியாற்றிய இந்திய வழக்கறிஞர் ஆவார்.

ஆரம்ப கால வாழ்க்கை
------------------

இலட்சுமண ராவ் 1887ஆம் ஆண்டு திசம்பர் 15ஆம் தேதி மதராசில் ஒரு கவுட சாரஸ்வத் பிராமண குடும்பத்தில் பிறந்தார். இச்சமூக பிறப்பிடம் தென் கன்னட மாவட்டத்தில் உள்ளது. இலட்சுமண ராவ் தனது கல்வியைச் சென்னையில் பயின்றார். சென்னை மாநிலக் கல்லூரியில் பட்டம் பெற்றார். பட்டம் பெற்றதும், இலட்சுமண ராவ் சென்னை சட்டக் கல்லூரியில் சட்டம் பயின்றார். பின்னர் வழக்கறிஞராகப் பணியில் சேர்ந்தார்.

நீதிபதி பணி
-----------

1930-ல், இலட்சுமண ராவ் சென்னை உயர் நீதிமன்றத்தின் தற்காலிக நீதிபதியாக நியமிக்கப்பட்டார். சில ஆண்டுகளுக்குப் பிறகு இவரது நியமனம் உறுதி செய்யப்பட்டது. இவருடைய பதவிக்காலத்தில் இவர் விசாரித்த முக்கியமான வழக்குகளில் ஒன்று லட்சுமிகாந்தன் கொலை வழக்கு. சுதந்திரத்திற்கு முந்தைய ஆண்டான 1946ஆம் ஆண்டு பிறந்தநாள் கௌரவப் பட்டியலில் இவர் நைட் பட்டம் பெற்றார்.

விளையாட்டு வீரராக
-----------------

இலட்சுமண ராவ் துடுப்பாட்ட வீரராக மதராசு துடுப்பாட்ட குழுவில் நடுத்தர விரைவு பந்து வீச்சாளராக இருந்தார். 1936-ல், தேர்ந்தெடுக்கப்பட்ட இவர் 1947-ல் குழுவின் அலுவலகப் பொறுப்பாளர்களில் ஒருவரானார்.

இருப்பினும், இலட்சுமண ராவ் ஒரு டென்னிசு வீரராக மிகவும் பிரபலமானவர். 1917-ல் சென்னையில் நடைபெற்ற முதல் தென்னிந்தியப் புல்வெளி வாகையாளர் போட்டியில் இரட்டையர் பட்டத்தை வென்ற அணியின் ஓர் வீரராக இருந்தார்.

மேற்கோள்கள்
-----------

1. 1 2 3   *The Who's who in Madras: A pictorial who's who of distinguished personages, princes, zemindars and noblemen in the Madras Presidency*. Pearl Press. 1938. பக். 87.
2. ↑  The London Gazette, 13 June 1946
3. ↑  Muthiah, p 245
4. ↑  Muthiah, p 441
5. ↑  Muthiah, p 448
6. ↑  Muthiah, p 332
7. ↑  Muthiah, p 336

மேலும் காண்க
------------

S. Muthiah (1998). *The spirit of Chepauk: the MCC story, a 150 year sporting tradition*. East West Books (Madras) Pvt Ltd.
**பஸ்ரூர்** (*Basrur*) என்பது கர்நாடகாவின் உடுப்பி மாவட்டத்தில் உள்ள குந்தாபுரா 'வட்டத்திலுள்ள ஓர் கிராமமாகும். வரலாற்று ரீதியாக பஸ்ரூர் பார்சிலர், பார்சிலோர், பார்கலோர், பஸ்னூர், பாரேஸ், அபு-சரூர் மற்றும் பார்செல்லர் என்றும் அழைக்கப்பட்டது.

வரலாறு
------

பஸ்ரூர், ஒரு காலத்தில் வசுபுரா என்று அழைக்கப்பட்டது. இது இந்தியாவின் கர்நாடகாவில் கனரா கடற்கரையில் வாராஹி ஆற்றங்கரையில் உள்ள ஒரு வரலாற்று துறைமுக நகரமாகும். பதினாறாம் நூற்றாண்டின் பெரும்பகுதியிலும், பதினேழாம் நூற்றாண்டின் முதல் பாதியிலும் சிறந்த நெல் துறைமுகமாக இருந்தது.  சிமோகாவிற்கு அருகில் இருந்த கேளடி சமஸ்தானத்தின் தேவைகளைப் பூர்த்தி செய்வதற்காக பல வெளிநாடுகளின் வர்த்தகர்களால் இந்த துறைமுகம் பயன்படுத்தப்பட்டது. நகரம் பல தெருக்களைக் கொண்டிருந்தது. ஒவ்வொன்றும் குறிப்பாக வணிகர்கள், கைவினைஞர்கள், நடனக் கலைஞர்கள், நெசவாளர்கள் போன்ற சமூகங்களைக் கொண்டுள்ளது. பாடல் மற்றும் நடனம் ஆகியவற்றில் நிபுணத்துவம் பெற்ற சமூகங்களுக்கும் இது பிரபலமானது. இந்தக் கலைகள் மறக்கப்பட்டது, மேலும் இப்போது இல்லை. நகரம் ஒரு சிறிய தெளிவற்ற கிராமமாக மாறிவிட்டது. இப்போது வர்த்தகமும் நடைபெறுவதில்லை.

ஹொன்னாவராவிலிருந்து மலபார் செல்லும் வழியில் கனராவுக்குச் சென்ற மொராக்கோ பயணி இப்னு பதூதா (அபு அப்துல்லா முகமது (1304-1358)) தனது பயணக் கணக்கில், "முலைபார் (மலபார்) தேசத்தில் நாங்கள் நுழைந்த முதல் நகரம் அபு-சரூர் (பஸ்ரூர்), ஒரு பெரிய நுழைவாயிலில் உள்ள சிறிய இடம் மற்றும் கோகோ பனைகள் நிறைந்தது" எனக் கூறுகிறார்  ஆங்கிலேய பொறியாளர் ஜேம்ஸ் ரெனெல், தொலெமியின் வரைபடத்தை பார்சிலர் அல்லது பஸ்ரூர் என்று தகுந்த ஆய்வுடன் முடித்தார். 

பஸ்ரூர் அதன் பழமையான கோவில்களுக்கு பிரபலமானது. இதில் சிறீமகதோபர் மகாலிங்கேசுவரா கோவில் முக்கியமானது. ஆண்டுதோறும் தேர் திருவிழா ஒவ்வொரு ஏப்ரல் மாதம் *சித்ரா பௌர்ணிமா - அனுமன் ஜெயந்தி* ( இந்து நாட்காட்டியின்படி ) நாளில் நடைபெறும்.

புகழ்பெற்ற கன்னட புதின ஆசிரியர் சிவராம காரந்த் பஸ்ரூர் மக்களின் வாழ்க்கையை அடிப்படையாகக் கொண்ட ஒரு புதினத்தை எழுதியுள்ளார். முக்கியமாக பாடல் மற்றும் நடன சமூகத்தை விவரிக்கிறார். மேலும், பஸ்ரூர் கிராமத்தின் இருபதாம் நூற்றாண்டின் முற்பகுதியின் படம் இந்த புதினத்தில் தெளிவாக விவரிக்கப்பட்டுள்ளது. புதினத்தின் பெயர் *மை மணகலா சுளியல்லி* (1970) என்பதாகும். இது காரந்தின் சிறந்த புதினங்களில் ஒன்று. இது பெங்களூரில் உள்ள "சப்னா புத்தக ஹவுஸ்" நிறுவனத்தால் விநியோகிக்கப்படுகிறது.

போர்த்துகீசிய ஆட்சி
-------------------

 போர்த்துகீசிய பார்சிலர்
பஸ்ரூர் (பார்சிலர்) 16 ஆம் நூற்றாண்டில் போர்த்துகீசியப் பேரரசின் ஒரு பகுதியாக இருந்தது. ஒரு குடியேற்றமாக இருந்த இது அதன் சொந்த கோட்டையைக் கொண்டிருந்தது, 17-ஆம் நூற்றாண்டில் வெளியிடப்பட்ட புத்தகத்தில் உள்ள படம் - ஆப்பிரிக்கா & இந்தியா கடற்கரையில் கோட்டைப்பட்ட நகரங்கள் - 1630 ஜோவா டீக்சீராவால் அல்பெர்னாஸ், ஓ வெல்ஹோ.

இதனையும் பார்க்கவும்
--------------------

* உடுப்பி மாவட்டம்
* மங்களூர்

சான்றுகள்
---------

1. ↑  The Political Economy of Commerce: Southern India 1500–1650: Sanjay Subrahmanyam
2. ↑  Gibb, 1986:233
3. ↑  Memoirs of a Map of Hindustan or Mughal Empire by James Rennnel. Page xxxviii
4. ↑  [
5. ↑

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF

 |
| தேசிய | 
* Israel
* United States

 |
சிவகங்கை மாவட்டம் மானாமதுரையில் இயங்கி வரும் மிகப் பழமைவாய்ந்த பள்ளியான "ஒக்கூர் வெள்ளையன் செட்டியார் மேல்நிலைப்பள்ளி"யின் முன்னாள் மாணவர்கள் சார்பில் நடத்தப்படும் அமைப்பு "**சங்கமம் அறக்கட்டளை**" ஆகும்.

2014ஆம் ஆண்டு மகாகவி சுப்பிரமணிய பாரதியாரின் பிறந்தநாளான டிசம்பர் 11ஆம் நாள் அன்று அரசு பதிவு செய்யப்பட்டு செவ்வனே இயங்கி வருகிறது. நூற்றைம்பதிற்கும் மேற்பட்டோர் இதன் உறுப்பினராய் இருந்து வருகின்றனர்.

இப்பள்ளியின் மாணவ மாணவிகளின் கல்வி, விளையாட்டு மற்றும் பிற திறன்களுக்கு ஊக்கம் அளிக்கும் நோக்கில் பொது விழாக்களில் பரிசு மற்றும் சான்றிதழ் வழங்கி அவர்கள் மேலும் உயர்ந்திட சங்கமம் அறக்கட்டளையானது திறம்பட செயல்பட்டு வருகிறது.

2022 ஆகஸ்ட் 20 அன்று சங்கமம் அறக்கட்டளையின் சார்பாக ஒ.வெ.செ பள்ளி வளாகத்தில் பள்ளியின் நூற்றாண்டு விழா கொண்டாடப்பட்டது. பள்ளி நூற்றாண்டு மலரை சங்கமம் அறக்கட்டளை நிர்வாகிகள் வெளியிட தமிழக பள்ளி கல்வித்துறை இணை இயக்குநர் பெற்றுக்கொண்டார்.

பிற இணைப்புகள்
--------------

சங்கமம் அறக்கட்டளை - https://sangamamarakkattalai.life பரணிடப்பட்டது 2021-01-30 at the வந்தவழி இயந்திரம்

மேற்கோள்
--------

1. ↑  பதிவு எண்: 033/2014 , PAN: AAYTS6837M
2. ↑  "ஒ வெ செ பள்ளி - தினமலர்". .
3. ↑  "பரிசளிப்பு விழா- தினமலர்". .
4. ↑  "தினமலர்". *சிவகங்கை மாவட்டம்*. 22-08-2022.
விதியுடனான ஒப்பந்தம் பேச்சை நிகழ்த்தும் நேரு **விதியுடனான ஒப்பந்தம்** *(Tryst with Destiny)* அல்லது **விதியுடனான சந்திப்பு** என்பது விடுதலை பெற்ற இந்தியாவின் முதல் பிரதமர் நேரு 1947 ஆகஸ்டு 14 நள்ளிரவில் இந்திய மக்களிடம் முதன் முதலாக ஆற்றிய உரை. உலகின் சிறந்த பேச்சுகளுள் ஒன்றாக இது கருதப்படுகிறது.

> "பல வருடங்களுக்கு முன்னர் நாம் விதியைக் குறித்த நேரத்தில் சந்திப்பதாக ஒப்பந்தம் செய்திருந்தோம். அந்த நேரம் வந்து விட்டது. உலகம் உறங்கிக் கொண்டிருக்கும் இந்த நள்ளிரவில், இந்தியா சுதந்திரத்துடன் விழித்துக் கொண்டிருக்கிறது. இந்த நொடிப்பொழுது வரலாற்றில் மிக அரிதாகவே வரும். ஒரு வரலாறு முடிவுக்கு வந்து மற்றொரு புதிய வரலாறு உருவாகும் காலகட்டத்தில் நாம் நின்று கொண்டிருக்கிறோம். ஒடுக்கப்பட்ட ஒரு தேசத்தின் ஆன்மா இன்று மௌனம் கலைக்கிறது. இப் புனிதமான நேரத்தில், இந்திய மக்களாகிய நாம் மனித குலத்துக்குச் சேவை செய்ய நம்மை அர்ப்பணித்துக் கொள்வோம்."
> 
> 

 என்பதாகத் துவங்கிய அந்த உரை,

> "உலக நாடுகளுக்கும் அந்நாட்டு மக்களுக்கும் நாம் நமது வாழ்த்துகளையும் அவர்களுடன் இணைந்து பணியாற்றுவோம் என்ற உறுதியையும் தெரிவித்துக் கொள்வோம். நமது அன்பிற்கினிய தாய்த்திரு நாடான இந்தியாவிற்கு நாம் என்றும் கடமை செய்வோம்! ஜெய்ஹிந்த் ! ஜெய் ஜவான்!"
> 
> 

 என்பதாக முடிந்தது.

வெளி இணைப்புகள்
---------------

* Video of Nehru's "Tryst with Destiny" address

Search Wikisource
விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**A Tryst with Destiny**

* Nehru, Jawaharlal. "Speech On the Granting of Indian Independence, 14 August 1947". *Modern History Sourcebook* (Internet History Sourcebook Project).. பார்த்த நாள்: 3 March 2010.
**எழும்பூர் கண் மருத்துவமனை** அல்லது **பிராந்திய கண் சிகிச்சை மருத்துவமனைக் கல்லூரி**, 1819-ம் ஆண்டு இந்திய துணைக்கண்டத்திலுள்ள சென்னையில் தொடங்கப்பட்டது. இது சென்னை அரசுப் பொது மருத்துவமனையையும், மதராசு மருத்துவக் கல்லூரியையும் சார்ந்து இயங்கி வருகின்றது. இங்கிலாந்திலுள்ள மூர்பீல்டு கண் மருத்துவமனையை (1805) அடுத்து உலகிலேயே இரண்டாவதாக கண் மருத்துவத்திற்கென்று துவங்கப்பட்ட மருத்துவமனை ஆகும். மேலும் இது தெற்காசியாவின் முதல் கண் மருத்துவமனை, ஆசியாவிலேயே முதல் கண் வங்கி தொடங்கப்பட்ட மருத்துவமனை, ஆசியாவில் முதல் கண் மாற்று அறுவைசிகிச்சை நடைபெற்ற மருத்துவமனை எனப் பல்வேறு பெருமைகளைக் கொண்டது. தற்போது எழும்பூர் கண் மருத்துவமனையானது தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகத்தின் கட்டுப்பாட்டில் உள்ளது.

அரிமா சங்கங்களுடன் இணைந்து கண் தானம் குறித்த விழிப்புணர்வு முகாம்களும், பல்வேறு திட்டங்களும் செயல்படுத்தப்பட்டு வருகின்றது.

வரலாறு
------

லண்டனில் உள்ள மார்ஃபீல்டு மருத்துவமனையே உலகின் முதல் கண் மருத்துவமனை ஆகும். அதன்பிறகு சென்னையில் 1819ஆம் ஆண்டு சூலை மாதத்தில் டாக்டர் *ராபர்ட் ரிச்சர்ட்சன்* என்பவரால் *மெட்ராஸ் ஐ இன்ஃபர்மரி* என்ற பெயரில் இந்த கண் மருத்துவமனை இராயப்பேட்டை பகுதியில் அமைக்கப்பட்டது. பின்னர் இடப் பற்றாக்குறை காரணமாக 1844இல் எழும்பூரில் தற்போது உள்ள இடத்துக்கு மாற்றப்பட்டது. 44 ஆண்டுகள் கழித்து இந்த மருத்துவமனையின் பெயரை *அரசு கண் மருத்துவமனை* என ஆங்கிலேய அரசு மாற்றியது. ஆனால், பேச்சு வழக்கில் ‘எழும்பூர் கண் மருத்துவமனை’ என்றே அழைக்கப்படுகிறது. சென்னை மருத்துவக் கல்லூரியுடன் இணைக்கப்பட்ட இந்த மருத்துவமனையில் 1942ஆம் ஆண்டிலிருந்து மருத்துவப் படிப்புகள் வழங்கப்பட்டுவருகின்றன.

வசதிகள்
-------

இந்த மருத்துவமனையில் 478 படுக்கைகள் உள்ளன. தினமும் சராசரியாக 1,000 வெளி நோயாளிகள் இங்கு வந்து செல்கின்றனர். இங்கு 47 மருத்துவர்கள் சிகிச்சை அளிக்கிறார்கள். இந்த மருத்துவமனையில் தினசரி 50 கண்புரை நீக்கும் அறுவைசிகிச்சைகள் நடைபெறுகின்றன. இந்தக் கண் மருத்துவமனையில் அவசரச் சிகிச்சை பிரிவும் உள்ளது. இரவில் ஒரு மருத்துவருடன் செயல்படும் பிரிவில் எல்லா நேரமும் சிகிச்சைகள் அளிக்கப்படுகின்றன. ஒரு மூத்த கண் மருத்துவர், ஒரு மயக்கவியல் நிபுணர், 20 முதுகலை மாணவர்கள் இங்கே செயல்படுகிறார்கள்.

மேலும் காண்க
------------

* சென்னையில் சுகாதாரச் சேவை
* சென்னை அரசுப் பொது மருத்துவமனை

சான்றுகளும் மேற்கோள்களும்
-------------------------

1. ↑  "Regional Institute of Ophthalmology".. பார்த்த நாள்: 22 மே 2018.
2. ↑  "`I care' — their message". தி இந்து.. பார்த்த நாள்: 22 மே 2018.
3. ↑  "Chennai Today".. பார்த்த நாள்: 22 மே 2018.
4. ↑  டி.கார்த்திக் (21 சூலை 2018). "இரட்டை சதம் அடித்த ஒளிவிளக்கு". *கட்டுரை* (இந்து தமிழ்).. பார்த்த நாள்: 23 சூலை 2018.
**மதராசபடாணசு கருந்தலை மாங்குயில்** (அறிவியல் பெயர்: *Oriolus xanthornus maderaspatanus*) என்பது கருந்தலை மாங்குயிலின் துணையினம் ஆகும். இப்பறவை முதலில் ஒரு தனிச் சிற்றினமாக விவரிக்கப்பட்டது. இது மத்திய மற்றும் தென்னிந்தியாவில் காணப்படுகிறது.

விளக்கம்
--------

மைனா அளவுள்ள மதராசபடாணசு கருந்தலை மாங்குயில் சுமார் 25 செ.மீ. நீளம் இருக்கும். இதன் அலகு இளஞ்சிவப்பு நிறத்திலும், விழிப்படலம் ஆழ்ந்த சிவப்பு நிறத்திலும், கால்கள் நீலங்கலந்த பழுப்பு நிறத்திலும் இருக்கும். இதன் தலை அடர் கறுப்பாக இருக்கும். மேலும் தொண்டையும், மேல் மார்பும் கூட கறுப்பாக இருக்கும். இதன் வாலிலும், இறக்கைகளிலும் கறுப்பான பகுதிகளைக் காண இயலும். ஆண் பறவையும் பெண் பறவையும் பெரிதாக வேறுபாடுகளற்றுக் காணப்படும். முழுவளச்சியடையாத பறவைகளின் தலையில் கறுப்பிடையே மஞ்சள் கோடுகள் காணப்படும்.

பரவலும் வாழிடமும்
-----------------

இது மத்திய மற்றும் தென்னிந்தியாவில் காணப்படுகிறது. இவை பொதுவாக மரங்களடர்ந்த காடான சமவெளிப் பகுதிகளில் ஆண்டு முழுக்கக் காணப்படுகிறது. இவை மலைகளில் காணப்படுவதில்லை.

நடத்தை
------

மதராசபடாணசு கருந்தலை மாங்குயிலானது மரங்களில் உயர தனித்தோ, இணையாகவோ திரியக் காணலாம். நகர்புறங்களில் உள்ள தோட்டங்களிலும் சிற்றூர் பகுதிகளில் உள்ள தோப்புகளிலும் காண இயலும். தரையில் இறங்கும் பழக்கமற்ற இப்பறவைகள் மரங்களில் உயரத்தில் இருந்து இனிய குரலில் ஒலி எழுப்பும். சிறு பழங்களையும், பூச்சிகளையும் உணவாகக் கொள்ளும்.

இவை மார்ச் முதல் சூலை வரை இனப்பெருக்கம் செய்கின்றன. நார், வேர், சிலந்தி வலையில் உள்ள நூல் முதலியவற்றைக் கொண்டு சிறு கிளைகளுக்கு இடையை தொட்டில் போல தொங்கக்கூடிய கூட்டை அமைக்கும். இளஞ்சிவப்புத் தோய்ந்த வெண்மையான இரண்டு அல்லது மூன்று முட்டைகளை இடும். முட்டைகளில் கறுப்பும் செம்பழுப்புமான புள்ளிகள் மிகுதியாகக் காண இயலும்.

மேற்கோள்கள்
-----------

1. ↑  "Orioles, drongos & fantails". *World Bird List Version 7.3* (International Ornithologists' Union). 2017.. பார்த்த நாள்: 20 November 2017.
2. 1 2 3 4   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 352-353.
**எம். சாரதா மேனன்** (*M. Sarada Menon*, 5 ஏப்ரல் 1923 – 5 திசம்பர் 2021) என்பவர் இந்தியாவின் முதல் பெண் மனநல மருத்துவர் மற்றும் ஸ்கார்ப் என்னும் தொண்டு நிறுவனத்தை தொடங்கிய பெண்மணி ஆவார். பத்ம பூசண் விருது, அவ்வையார் விருது ஆகியவற்றைப் பெற்றவர்.

பணிகள்
------

மனவியல் படிப்பை சென்னை கிறித்தவக் கல்லூரியிலும் எம்டி கல்வியை சென்னை மருத்துவக் கல்லூரியிலும் முடித்தார். மனநல சென்னை நிறுவனத்தில் கண்காணிப்பாளாராகப் பணியில் 1961இல் சேர்ந்தார். அரசின் மனநல மருத்துவ மனையின் தலைவராகவும் இருந்தார்.

1984 இல் ஸ்கார்ப் என்னும் சேவை நிறுவனத்தைத் தோற்றுவித்தார். அந்நிறுவனம் மன நோயாளிகளைப் பேணுதல், அவர்களுக்கு சிகிக்சை, மறுவாழ்வு அளித்தல், தொழில், வேலை வாய்ப்புகளுக்கான பயிற்சிகள் அளித்தல் போன்றவற்றைச் செய்கிறது. 
தமிழ்நாடு அரசு மருத்துவர் சாரதா மேனனுக்கு 2016 ஆம் ஆண்டுக்குரிய அவ்வையார் விருதை வழங்கி அவரைக் கவுரவித்தது.

மேலும் சென்னையில் உள்ள இந்தியன் வளர்ச்சி அறக்கட்டளையின் சார்பில் 
சாரதா மேனனுக்கு 2016 ஆம் ஆண்டுக்கான **அன்னை தெரசா நினைவு விருது** வழங்கப்பட்டது.

இவர் சென்னையில் 2021, திசம்பர் 5, அன்று தன் 98வது வயதில் இறந்தார்.

மேற்கோள்
--------

1. ↑  "Sarada Menon Chosen for Avvaiyar Award". The Indian Express. 3 March 2016.. பார்த்த நாள்: May 23, 2016.
2. ↑  "Padma Awards". Ministry of Home Affairs, Government of India. 2016.. பார்த்த நாள்: January 3, 2016.
3. ↑
4. ↑  "Focus on Rehab of Mentally-ill". The Indian Express. 7 March 2016.. பார்த்த நாள்: May 23, 2016.
5. ↑
6. ↑
7. ↑  "India’s first woman psychiatrist, Sarada Menon, passes away at 98". The Hindu. 6 December 2021. .
**சௌந்தரிய லஹரி** (சௌந்தர்ய லஹரி) என்பது புஷ்பதந்தர் என்ற சிவ பக்தன், கந்தர்வ ராஜன் செய்யப்பட்டு, ஆதிசங்கர பகவத்பாதரால் 8 அல்லது 9-ம் நூற்றாண்டில் வடமொழியில் தொகுக்கப்பட்டது.தேவி மஹா திரிபுரசுந்தரி மீது செய்யப்பட்ட புராதன புண்ணிய நூலாகும். அம்பிகையைப் புகழ்ந்து எழுதப்பட்ட இந்நூல் மொத்தம்103 ஸ்லோகங்களைக் கொண்டது, எனினும் வழக்கில் 100 ஸ்லோகங்கள் உள்ளது. முதல் 40 சுலோகங்கள் அம்பிகையின் அருளைப் புகழ்கின்றன. இது ஆனந்த லஹரி (ஆனந்த வெள்ளம்). அடுத்த 60 ஸ்லோகங்கள் அம்பிகையின் அழகைப் புகழ்கின்றன. அது சௌந்தரிய லஹரி (அழகு வெள்ளம் / அம்பிகை அழகின் அலை).

தமிழ் மொழிபெயர்ப்பு
-------------------

சௌந்தரிய லகரியினை 12-ம் நூற்றாண்டில் வீரை கவிராச பண்டிதர் "அம்பிகைப் பாடல்" என்ற தலைப்பில் தமிழில் மொழிபெயர்த்தார். **அழகின் அலை** என்பது இதில் 100 பாடல்களுள்ளன. பொதுவாக *சவுந்தர்ய லகிரி* - அழகின் அலை என்று அழைக்கப்பட்டாலும், இது இரு பகுதிகளைக் கொண்டது. முதல் 41 பாடல்களும் *ஆனந்த லகரி* - ஆனந்த அலை என்றும் மற்றவை சவுந்தர்ய லகரி அல்லது அழகின் அலை என்றும் தமிழில் அறியப்படும்.

முழுமுதல் தெய்வமாகிய அம்பாளை மனமுருகி துதிப்பவர்களுக்கு, அலைபோல் தொடர்ந்து ஆனந்தத்தை அளிப்பதால் இது **ஆனந்த அலை** என்றும் இரண்டாவது பகுதி அம்பாளின் திருமேனியழகை வருணிப்பதால் அது **சவுந்தர்ய லகரி** - அழகின் அலை - என்றும் ஆனது.

வடமொழி நூலிலுள்ள பகுப்பைப் போலவே 40, 60 என்னும் பகுப்பு தமிழ்நூலிலும் உள்ளது. 

* ’ஆனந்த லகரி, சௌந்தரிய லகரி, அலங்கார லகரி முற்றும்’ என நூலின் முடிவில் வரும் தொடர்  இந்த நூலமைப்பை விளக்கும் தொடர்.

நூலின் பாங்கைக் காட்டும் பாடல் ஒன்று எடுத்துக்காட்டுக்குத் தரப்படுகிறது.

சிவமெனும் பொருளும் ஆதி சத்தியொடு 

சேரின் எத் தொழிலும் வல்லதாம்
இவள் பிரிந்திடில் இயங்குதற்கும் அரிது

அரிதெனா மறை இசைக்குமால்
தவபெரும் புவனம் எவ் வகைத் தொழில்

நடத்தி யாவரும் வழுத்து தாள்
அவனியின் கண் ஒரு தவமிலார் பணியல்

ஆவதோ பரவல் ஆவதோ 
* சைவ எல்லப்ப நாவலர் என்பர் இவர் காலத்திலேயே இந்த நூலுக்கு ஒரு உரையும் எழுதியுள்ளார்.
* சௌந்தரிய லகரி மகளிரை வசப்படுத்த உதவும் எனச் சிலர் நம்பினர்.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005

அடிக்குறிப்பு
-------------

1. ↑  Nagaswamy, R. (n.d.). "Saundarya Lahari in Tamil (Volume 19)". Tamil Arts Academy. .
2. ↑  "Saundarya lahari in Tamil". .
3. ↑  புலவர் புராணம்
4. ↑  பாடல் 1
**ஜேவி மனிசா பசாசு** (JV Manisha Bajaj) ஓர் இந்திய எழுத்தாளர் மற்றும் திரைப்படத் தயாரிப்பாளர் ஆவார்.

ஆரம்ப வாழ்க்கை மற்றும் கல்வி
----------------------------

மனிசா புது தில்லியில் 19 செப்டம்பர் 1967 அன்று கீதா மற்றும் ஜனார்தன் பிரசாத் வர்மாவுக்கு மகளாகப் பிறந்தார். இவருக்கு மோனிகா அகவுரி எனும் சகோதரி உள்ளார். மனிசா தனது ஒன்பது வயதில் பட்டினியைப் பற்றி தனது முதல் கவிதையை எழுதினார். கவி சம்மேளனம் மற்றும் தூர்தர்ஷன் நிகழ்ச்சிகளில் பங்கேற்றார்.

தொழில் வாழ்க்கை
---------------

தூர்தர்ஷனில் அறிவிப்பாளராகச் சேர்ந்தார் மற்றும் பல தொலைக்காட்சித் திரைப்படம் மற்றும் தொடர்களில் நடித்தார். இந்திரா காந்தி தேசிய திறந்தநிலைப் பல்கலைக்கழகம், என்டிடிவி லைவ் இந்தியா, எஸ் எபி மற்றும் சன்சுகர் தொலைக்காட்சி ஆகியவற்றிலும் பணியாற்றியுள்ளார்.  செங்கோட்டையில் தேசியக் கவிஞராக பாடும் வாய்ப்பினைப் பெற்றார். மனிசாவின் சமூகப் பணி 2001 இல் தொடங்கியது, செய்தித்தாள்கள் மற்றும் பத்திரிகைகளுக்கு சாதி மறுப்புத் திருமணம் உள்ளிட்ட சமூகப் பிரச்சனைகள் தொடர்பாக எழுதியுள்ளார்.*யுக் யாத்ரா* (2013) என்பது உள்ளிட்ட நூல்களையும் வெளியிட்டுள்ளார்.  2013 ஆம் ஆண்டில், மனிசா மூத்த குடிமக்களுக்காக அர்ப்பணிக்கப்பட்ட முதல் தேசிய செய்தித்தாளான *சாஞ்சி சாஞ்ஜை* நிறுவினார், இருப்பினும் அது சில காலமே நீடித்தது.

இவர் பல திரைப்படங்கள், ஆவணப்படங்கள், விளம்பரங்கள் மற்றும் திரைக்கதை எழுதியுள்ளர் மற்றும் தயாரித்துள்ளார். 2013 இல் பிஜியில் *பேஜ் நம்பர் 217* என்ற படத்தைத் தயாரித்து வந்தார்.

சொந்த வாழ்க்கை
--------------

மனிசா 1993 இல் தேவேந்திர குமார் பசாசை மணந்தார். இந்த தம்பதிக்கு பஞ்சம், பவன் என இரு மகன்கள் உள்ளனர்.[  ]

சான்றுகள்
---------

1. ↑  "Team". Harikrit Films Delhi. .
2. 1 2  .
3. ↑  Stolz, Ellen (18 March 2013). "Film company sees potential in shooting films here". Fiji Sun. .
4. ↑  Gopal, Avinesh (19 March 2013). "BOLLYWOOD EYES BIG BUDGET MOVIES IN FIJI". Indian Weekender. .
**ராய்ச்சூர்** என்பது இந்திய மாநிலமான கர்நாடகாவில் அமைந்துள்ள நகராட்சி. இது ராய்ச்சூர் மாவட்டத்தின் நிர்வாக மையமும் தலைநகரமும் ஆகும். இது பெங்களூருவில் இருந்து 409 கி.மீ தொலைவில் உள்ளது.

வரலாறு
------

இரும்பு பீரங்கி
ராய்ச்சூர் அரசராட்சிக் காலத்தில் பாமினியர்கள், விஜயநகர ஆட்சிகளின் கீழ் இருந்துள்ளது. இங்குள்ள ராய்ச்சூர் கோட்டை புகழ் பெற்றது?.
பாரசீகம், அரபி, கன்னடம், பிராகிருதம், சமசுகிருதம் ஆகிய மொழிகளில் எழுதப்பட்ட கல்வெட்டுகள் இங்குள்ளன. மௌரியப் பேரரசு முதல் இசுலாமியர் ஆட்சிக் காலம் வரையிலுமான கல்வெட்டுகள் காணப்படுகின்றன.

ஏக் மினார் மசூதி

தட்பவெப்பம்
-----------

| தட்பவெப்ப நிலைத் தகவல், ராய்ச்சூர் |
| --- |
| மாதம் | சன | பிப் | மார் | ஏப் | மே | சூன் | சூலை | ஆக | செப் | அக் | நவ | திச | ஆண்டு |
| உயர் சராசரி °C (°F) | 31.9(89.4) | 34.8(94.6) | 37.2(99) | 39.5(103.1) | 39.2(102.6) | 34.0(93.2) | 31.8(89.2) | 31.0(87.8) | 31.1(88) | 32.0(89.6) | 30.0(86) | 30.0(86) | 33.54(92.38) |
| தாழ் சராசரி °C (°F) | 18.5(65.3) | 19.7(67.5) | 23.6(74.5) | 25.5(77.9) | 27.5(81.5) | 23.5(74.3) | 22.8(73) | 23.0(73.4) | 22.7(72.9) | 22.8(73) | 18.7(65.7) | 17.0(62.6) | 22.11(71.8) |
| மழைப்பொழிவுmm (inches) | 3.6(0.142) | 2.1(0.083) | 12.0(0.472) | 7.0(0.276) | 18.2(0.717) | 41.1(1.618) | 61.1(2.406) | 102.5(4.035) | 78.0(3.071) | 65.6(2.583) | 36.2(1.425) | 9.5(0.374) | 436.9(17.201) |
| [] |

கன்னடம் முதன்மை மொழியாக உள்ளது. தெலுங்கு, உருது, இந்தி மொழி பேசுவோரும் உள்ளனர். வேளாண்மை முக்கியத் 
தொழிலாக விளங்குகிறது. அரிசி, பருத்தி ஆகியனவற்றினை அதிகளவில் விளைவிக்கின்றனர்.

போக்குவரத்து
------------

பெங்களூரு, மும்பை, ஐதராபாத் நகரங்களுக்கு பேருந்து வசதிகள் உள்ளன. உள்ளூர் பயணத்திற்கு அதிகளவில் ஆட்டோ ரிக்சாக்கள் உள்ளன. பெங்களூரு, மும்பை, தில்லி, சென்னை, ஐதராபாத், அகமதாபாத், திருவனந்தபுரம், கன்னியாகுமரி (பேரூராட்சி), புனே, போப்பால் ஆக்ரா. ஆகிய நகரங்களுக்கு ரயில் சேவைகள் உள்ளன.

சான்றுகள்
---------

1. ↑  "Welcome to Mera Raichur". meraraichur.com.. பார்த்த நாள்: 2006-10-17.

இணைப்புகள்
----------

விக்கிமீடியா பொதுவகத்தில்,  
 ***ராய்ச்சூர்***   
என்பதின் ஊடகங்கள் உள்ளன. 

* நகராட்சித் தளம் பரணிடப்பட்டது 2006-10-26 at the வந்தவழி இயந்திரம்
* Weather in Raichur